Z A P I S N I K

44. sjednice Vijeća Mjesnog odbora Dugave,
održane 18. prosinca 2024.



Sjednica se održava 18. prosinca 2024. u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00 sati.

Nazočni članovi vijeća: Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Stojaković Snežana 

Nenazočni članovi vijeća: Rosandić-Vujnović Alena



Ostali nazočni: Petra Crnko, stručna referentica lokalne samouprave
			
			
			
Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 43. radne sjednice VMO Dugave (8 "za").  


	Nakon toga na prijedlog predsjednika Vijeće bez rasprave utvrđuje 

DNEVNI RED
1. Izvješće Mandatnog povjerenstva o prestanku mandata članice Vijeća Mjesnog odbora Dugave Snežani Stojaković i početku obnašanja dužnosti zamjenice članice Vijeća Tanji Kurilić – donosi se 
2. Zaključak o izvješću Mandatnog povjerenstva o prestanku mandata članice Vijeća Mjesnog odbora Dugave i početku obnašanja dužnosti zamjenice članice Vijeća - donošenje zaključka
3. Polaganje prisege članice Vijeća – Tanje Kurilić
4. Prijedlog Plana potreba za aktivnostima, programima i projektima unapređenja kvalitete života građana Mjesnog odbora Dugave u 2025.
5.  Prijedlog zaključka o osiguranju sredstava u Planu potreba za aktivnostima, programima i projektima unapređenja kvalitete života građana Gradske četvrti Novi Zagreb - istok za provedbu manifestacije Dan Mjesnog odbora
6. Prijedlog zaključka o obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora Dugave
7. Pitanja, prijedlozi i obavijesti




	Ad 1. Izvješće Mandatnog povjerenstva o prestanku mandata članice Vijeća Mjesnog odbora Dugave Snežani Stojaković i početku obnašanja dužnosti zamjenice članice Vijeća Tanji Kurilić

Predsjednik Mandatnog povjerenstva izvijestio je članove o prestanku mandata članice Vijeća Mjesnog odbora Dugave Snežani Stojaković zbog nespojivosti dužnosti s funkcijom ravnateljice osnovne škole, koju je počela obnašati, te početku obnašanja dužnosti zamjenice članice Vijeća Tanje Kurilić. Istaknuo je kako je Mandatno povjerenstvo predmetno Izvješće donijelo jednoglasno. 


I Z V J E Š Ć E
Mandatnog povjerenstva

I.

A. Mandatno povjerenstvo utvrđuje da SNEŽANA STOJAKOVIĆ, iz Zagreba, Školski prilaz, izabrana za članicu Vijeća Mjesnog odbora Dugave, na izborima održanim 16. svibnja 2021., na kandidacijskoj listi MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD,  dana 2. prosinca 2024. godine stavila svoj mandat članice Vijeća u mirovanje zbog  obnašanja nespojive dužnosti.

B. Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) kandidacijska lista MOŽEMO! – POLITIČKA PLATFORMA ZAGREB JE NAŠ! – NOVA LJEVICA – NL – ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD  donijela je odluku da će umjesto članice Vijeća Snežane Stojaković, dužnost zamjenice članice Vijeća obnašati Tanja Kurilić.

C. Mandatno povjerenstvo utvrđuje da je TANJA KURILIĆ, iz Zagreba, Ulica sv. Mateja 64, Odlukom kandidacijske liste  MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, dana 2. prosinca 2024. godine aktivirala mandat članice Vijeća Mjesnog odbora Dugave.

II.

	Mandatno povjerenstvo predlaže Vijeću Mjesnog odbora Dugave da donese Zaključak o prihvaćanju Izvješća da umjesto Snežane Stojaković, kija je stavila mandat u mirovanje zbog obnašanja nespojive dužnosti, zamjenica člana Vijeća bude:

Tanja Kurilić	                                     KANDIDACIJSKA LISTA
                                                             MOŽEMO! - POLITICKA PLATFORMA
					  ZAGREB JE NAŠ!
                                                             NOVA LJEVICA - NL
                                                             ZELENA ALTERNATIVA - ODRŽIVI RAZVOJ         
                                                             HRVATSKE – Zelene alternativa – OraH -
                                                             ZA GRAD




	Ad. 2. Zaključak o izvješću Mandatnog povjerenstva o prestanku mandata članice Vijeća Mjesnog odbora Dugave i početku obnašanja dužnosti zamjenice članice Vijeća

Predsjednik Vijeća stavio je na glasanje Zaključak o izvješću Mandatnog povjerenstva o prestanku mandata članice Vijeća Mjesnog odbora Dugave i početku obnašanja dužnosti zamjenice članice Vijeća, što su vijećnici bez rasprave jednoglasno usvojili (8 "za").

Z A K LJ U Č A K
o prihvaćanju izvješća Mandatnog povjerenstva 

1. Prima se na znanje izvješće Mandatnog povjerenstva o prestanku mandata članice Vijeća Mjesnog odbora Dugave  i početku obnašanja dužnosti zamjenice članice Vijeća.

2. Odlukom kandidacijske liste MOŽEMO! – POLITIČKA PLATFORMA ZAGREB JE NAŠ! – NOVA LJEVICA – NL – ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, dana 2. prosinca 2024. prestaje obnašati dužnost članice Vijeća Snežana Stojaković.

3. Dana 2. prosinca 2024. Tanja Kurilić započinje s obnašanjem dužnosti zamjenice članice Vijeća. 

4. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.




	Ad. 3. Polaganje prisege članice Vijeća – Tanje Kurilić

Članica Vijeća Tanja Kurilić položila je prisegu, a kolege su joj nakon toga poželjele dobrodošlicu i izrazile želju da s njom nastave konstruktivno surađivati kao i na početku mandata aktualnog saziva Vijeća.  

	Ad. 4. Prijedlog Plana potreba za aktivnostima, programima i projektima unapređenja kvalitete života građana Mjesnog odbora Dugave u 2025.
Predsjednik Vijeća predstavio je vijećnicima Prijedlog Plana potreba za aktivnostima, programima i projektima unapređenja kvalitete života građana Mjesnog odbora Dugave u 2025. godini i obrazložio ga po stavkama. Osim toga predstavio je i razradu pojedinačnih troškova planiranih programa u okrivu pojedine aktivnosti, što su vijećnici u raspravi podržali.  Predmetni prijedlog nakon toga je stavljen na glasanje i usvojen jednoglasno (8 "za").


	PLAN

 potreba za aktivnostima, programima i projektima unapređenja kvalitete života građana

Mjesnog odbora Dugave u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 5.000,00 eura, raspoređuju se za sljedeće aktivnosti: .

	
	

	
	

	1. DRUŠTVENI ŽIVOT I KULTURA 

	Naziv aktivnosti
	Dani otvorenih vrata Mjesnog odbora

	Opis aktivnosti
	Organizacija manifestacije kroz predstavljanje aktivnosti  koje se provode u prostorima mjesnog odbora, predstavljanje programa udruga koje djeluju u prostoru MO građanima i povezivanje lokalne zajednice (koncert, kazališna predstava za djecu i mlade, nastup zbora, kreativne radionice, sajam lokalnih udruga, buvljak - razmjena odjeće i stvari, oslikavanje murala - trafostanica, francek, zid, street art oslikavanje površine na prostoru ispred i iza MO - klupice, betonski stupovi, zid, izložba slika i fotografija) Prilika za djecu da kroz aktivnost crtanja interveniraju u prostor i uljepšaju ga stvarajući vlastita umjetnička djela uz priliku za međusobno druženje i druženje sa susjedima.

	Cilj(evi) aktivnosti
	Organiziranje aktivnosti i radionica namijenjenih različitim uzrastima, stvoriti prostor za druženje i međusobno upoznavanje građana s područja mjesnog odbora, upoznavanje građana s Mjesnom samoupravom i poticanje građana na suradnju u lokalnim politikama. Želimo potaknuti ekološku osviještenost i tjelesnu aktivnost, predavanijima predstaviti povijest naselja i besplatnim radionicama razveseliti i uključiti najmlađe. 

	Datum održavanja
	15.5.2025. - 15.6.2025.

	Procijenjena vrijednost
	3.300,00 EUR

	
	

	Naziv aktivnosti
	Obilježavanje Dana državnosti Republike Hrvatske i Dan branitelja Grada Zagreba 

	Opis aktivnosti
	Obilježavanje Dana državnosti Republike Hrvatske i Dan branitelja Grada Zagreba, polaganje vijenca.

	Cilj(evi) aktivnosti
	Promicanje suradnje, sjećanja i obilježavanje važnijih datuma s građanima 

	Datum održavanja
	30.5.2025.

	Procijenjena vrijednost
	100,00 EUR

	
	

	Naziv aktivnosti
	Obilježavanje Dana poginulih branitelja naselja Dugave

	Opis aktivnosti
	Polaganje vijenca

	Cilj(evi) aktivnosti
	Promicanje suradnje i sjećanja, obilježavanje zajedno s građanima naselja Dugave 

	Datum održavanja
	26.10.2025.

	Procijenjena vrijednost
	100,00 EUR

	
	

	2. SPORT I REKREACIJA

	Naziv aktivnosti
	Dani Dugava 2025.

	Opis aktivnosti
	Podrška i suorganizatori humanitarnom malonogometnom, rukometnom, odbojkaškom i košarkaškom turniru u naselju koji se održava dugi niz godina i koji je iznimno prihvaćen od strane građana Dugava, a i šire.

	Cilj(evi) aktivnosti
	Promocija sporta te zdravog života, razvijanje svijesti mladih o sportu, uključivanje Vijeća događajima u naselju

	Datum održavanja
	15.6.2025. - 30.6.2025.

	Procijenjena vrijednost
	750,00 EUR

	
	

	Naziv aktivnosti
	Dugave fest 2025.

	Opis aktivnosti
	Podrška i suorganizatori humanitarnom malonogometnom turniru u naselju koji se održava dugi niz godina i koji je iznimno prihvaćen od strane građana Dugava

	Cilj(evi) aktivnosti
	 

	Datum održavanja
	15.8.2025. - 31.8.2025.

	Procijenjena vrijednost
	750,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.



	PRILOG

Razrada pojedinačnih troškova u okviru pojedine aktivnosti 

	
	
	
	

	1. DRUŠTVENI ŽIVOT I KULTURA 

	
	
	
	

	Naziv aktivnosti
	Dani otvorenih vrata Mjesnog odbora

	Količina
	Roba/Usluga/Rad
	Cijena
	Napomena

	1 kom
	RADIONICA IZRADE GRAFITA
	600,00 EUR
	 U suradnji s „Grafiti na gradele“ 

	1 paket
	ORGANIZACIJA EVENTA
	700,00 EUR
	Dječji folklorni ansambl "Zagreb - Markovac" - priprema i izvedba koncerta

	1 kom
	KREATIVNA RADIONICA
	600,00 EUR
	U suradnji s AKC Attack provedba kreativnih radionica i potrošni materijal za radionice

	1 kom
	IZRADA MURALA 
	500,00 EUR
	Oslikavanje "franceka" i djela zida, nastavak aktivnosti iz prošle godine s AKC Attack

	1 kom
	PREDSTAVE ZA DJECU
	500,00 EUR
	U suradnji s teatrom Puna kuća priprema i izvedba predstave za djecu

	1 paket
	ORGANIZACIJA EVENTA
	400,00 EUR
	Pjevačko društvo Novi Zagreb priprema koncerta

	1 kom
	TISAK PLAKATA A1 - KOMADA MAX 10
	0,00 EUR
	 

	
	
	
	

	Naziv aktivnosti
	Obilježavanje Dana državnosti Republike Hrvatske i Dan branitelja Grada Zagreba 

	Količina
	Roba/Usluga/Rad
	Cijena
	Napomena

	1 kom
	POGREBNI VIJENAC I KLASA
	100,00 EUR
	 

	
	
	
	

	Naziv aktivnosti
	Obilježavanje Dana poginulih branitelja naselja Dugave

	Količina
	Roba/Usluga/Rad
	Cijena
	Napomena

	1 kom
	POGREBNI VIJENAC I KLASA
	100,00 EUR
	 

	
	
	
	

	2. SPORT I REKREACIJA

	
	
	
	

	Naziv aktivnosti
	Dani Dugava 2025.

	Količina
	Roba/Usluga/Rad
	Cijena
	Napomena

	1 paket
	ORGANIZACIJA EVENTA
	750,00 EUR
	Građanska udruga Dugave - priprema i organizacija humanitarnog malonogometnog, rukometnog, odbojkaškog i košarkaškog turnira 

	
	
	
	

	Naziv aktivnosti
	Dugave fest 2025.

	Količina
	Roba/Usluga/Rad
	Cijena
	Napomena

	1 paket
	ORGANIZACIJA EVENTA
	750,00 EUR
	DSR Dugave - priprema i organizacija humanitarnog malonogometnog turnira u naselju







Ad. 5. Prijedlog zaključka o osiguranju sredstava u Planu potreba za aktivnostima, programima i projektima unapređenja kvalitete života građana Gradske četvrti Novi Zagreb - istok za provedbu manifestacije Dan Mjesnog odbora.
Predsjednik Vijeća predstavio je vijećnicima Prijedlog zaključka o osiguranju sredstava u Planu potreba za aktivnostima, programima i projektima unapređenja kvalitete života građana Gradske četvrti Novi Zagreb - istok za provedbu manifestacije Dan Mjesnog odbora. Istaknuoo je da se razmjernom raspodjelom sredstava kojima raspolaže Vijeće Gradske četvrti Novi Zagreb - istok VMO Dugave osigurava iznos sredstava u iznosu od 1.800,00 (tisuću osamsto) eura, a vijećnici su u raspravi podržali predmetni Prijedlog, koji je stavljen na glasanje i usvojen jednoglasno (8 "za").


Na temelju članka 28. stavka 1. Poslovnika o radu Vijeća Mjesnog odbora Dugave,  Vijeće Mjesnog odbora Dugave na 44. sjednici Vijeća, održanoj 18..prosinca 2024. donijelo je 


Z A K L J U Č A K
o osiguranju sredstava u Planu potreba za aktivnostima, programima i projektima unapređenja kvalitete života građana Gradske četvrti Novi Zagreb - istok za provedbu manifestacije Dani otvorenih vrata MO Dugave 


1. Vijeće Mjesnog odbora Dugave predlaže Vijeću Gradske četvrti Novi Zagreb – istok da u Planu potreba za aktivnostima, programima i projektima unapređenja kvalitete života građana Gradske četvrti Novi Zagreb - istok osigura sredstava u iznosu od 1.800,00 eura za provedbu manifestacije Dani otvorenih vrata Mjesnog odbora Dugave, organizacija koncerta u suradnji s Pjevačkim društvom – Novi Zagreb/Dugave (umirovljenici) i provođenje radionica psihoterapije kroz pokret i ples u suradnji s centrom ANZIP, aktivnosti za osobe treće životne dobi. 
1.  Ovaj se zaključak dostavlja se Vijeću Gradske četvrti Novi Zagreb – istok.


Ad. 6. Prijedlog zaključka o obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora Dugave
Predsjednik Vijeća predstavio je vijećnicima Prijedlog zaključka o obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora Dugave. Naglasio je kako je riječ o iznosu s kojim se ne može izvesti veća akcija iz asfalterskog programa, te je predložio da VMO Dugave u ovoj kalendarskoj godini zajedno s VMO Jakuševec, VMO Sloboština i VMO Središće svoja sredstva ustupi za planiranu akciju VMO Travno, kao što su lani ostali mjesni odbori svoja sredstva ustupili za realizaciju programa na području MO Buzin i Dugave. Vijećnici su u raspravi podržali predmetni prijedlog, koji je stavljen na glasanje i usvojen jednoglasno (8 "za").


Z A K LJ U Č A K
obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora Dugave


1. Vijeće Mjesnog odbora Dugave u skladu s planiranim sredstvima u Planu malih komunalnih akcija za 2025. godinu, određuje poslove i radove za obavljanje redovitog održavanja nerazvrstanih cesta, u dijelu koji se odnosi na asfalterski program na području Mjesnog odbora Dugave, u iznosu 49.000,00 eura.

2. Vijeće Mjesnog odbora Dugave preraspodjeljuje dodijeljena sredstva u svrhu realizacije aktivnosti ostalih mjesnih odbora na području Gradske četvrti Novi Zagreb – istok kako slijedi:


· MO Travno - obnavljanje kolnika i parkirališta u Ulici Božidara Magovca kod k.br. 22a, k.č. 1372/42, k.o. Zaprudski otok


3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i  sigurnost.




[bookmark: _GoBack]

Ad 7. Pitanja, prijedlozi i obavijesti


Predsjednik Vijeća izvijestio je vijećnike o svojim aktivnostima, susretima s građanima i predstavnicima komunalnih tvrtki, članicama Zagrebačkog holdinga, te svima poželio puno uspjeha u Novoj 2025. Prema njegovim saznanjima posljednja sjednica u aktualnom sazivu bit će održana potkraj ožujka ili početkom travnja ovisno o datumu lokalnih izbora koji određuje Vlada RH. 

Dovršeno u 20.15 sati.

Zapisnik izradio:
Kruno Petrinović

KLASA:  024-08/24-001/2509
URBROJ: 251-13-11-9/004-24-4
Zagreb, 18. prosinca 2024.
                                                                                                                Predsjednik
Vijeća Mjesnog odbora Dugave
                                                                                                              Berislav Ptiček v.r.

	Izvješće o glasanju na sjednicama - 44. sjednica VMO Dugave, 18. studenoga 2024.

